รัฐบาลไทย-ข่าวทำเนียบรัฐบาล-ผลการประชุมองค์กรหลัก ครั้งที่ 10/2561
วันพุธที่ 16 พฤษภาคม 2561
ผลการประชุมองค์กรหลัก ครั้งที่ 10/2561
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมองค์กรหลัก ครั้งที่ 10/2561 เมื่อวันอังคารที่ 15 พฤษภาคม 2561 ณ ห้องประชุมราชวัลลภ โดยมีผู้บริหารกระทรวงศึกษาธิการเข้าร่วมประชุมครั้งนี้
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมองค์กรหลัก ครั้งที่ 10/2561 เมื่อวันอังคารที่ 15 พฤษภาคม 2561 ณ ห้องประชุมราชวัลลภ โดยมีผู้บริหารกระทรวงศึกษาธิการเข้าร่วมประชุมครั้งนี้ อาทิ พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ, ศาสตราจารย์คลินิก นพ.อุดม คชินทร รัฐมนตรีช่วยว่าการกระทรวงศึกษาธิการ, ผู้บริหารฝ่ายการเมือง, นายการุณ สกุลประดิษฐ์ ปลัดกระทรวงศึกษาธิการ, นายชัยพฤกษ์ เสรีรักษ์ เลขาธิการสภาการศึกษา, นายสุภัทร จําปาทอง เลขาธิการคณะกรรมการการอุดมศึกษา, นายบุญรักษ์ ยอดเพชร เลขาธิการคณะกรรมการการศึกษาขั้นพื้นฐาน, ผู้บริหารองค์กรหลักและหน่วยงานในกํากับ โดยมีประเด็นสําคัญโดยสรุป ดังนี้
สร้างความชัดเจนกองทุนเพื่อความเสมอภาคทางการศึกษา
เมื่อวันที่ 10 พฤษภาคมที่ผ่านมา สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงลงพระปรมาภิไธยพระราชบัญญัติกองทุนเพื่อความเสมอภาคทางการศึกษา พ.ศ.2561 และนํามาประกาศในราชกิจจานุเบกษาเมื่อวันที่ 13 พฤษภาคม 2561 แล้ว จึงกําชับให้ทุกหน่วยงานทํางานอย่างเต็มที่ ไม่ว่าจะเป็นด้านภาระงานหรืองบประมาณที่ซ้ําซ้อนกัน จะต้องตกลงกันให้ชัดเจน เพื่อให้สามารถทํางานได้อย่างเต็มประสิทธิภาพ
เข้มงานพื้นที่การศึกษา จชต. ให้ทุกหน่วยงานรายงานตรง รมช.สุรเชษฐ์
นพ.ธีระเกียรติ เปิดเผยหลังการประชุมฯ ว่า เรื่องสําคัญที่สุดในวันนี้คือการซักซ้อมการบูรณาการงานการศึกษาในพื้นที่จังหวัดชายแดนภาคใต้ทั้งหมด ซึ่งได้กําชับว่านับตั้งแต่วันนี้ไปจะต้องทําให้เกิดการบูรณาการจริง ๆ และได้มีคําสั่งเน้นย้ําไปยัง 5 องค์กรหลักและหน่วยงานทางการศึกษาทุกแห่ง รวมทั้งสํานักงานศึกษาธิการภาค (ศธภ.) สํานักงานศึกษาธิการจังหวัด (ศธจ.)ที่อยู่ในพื้นที่ 3 จังหวัดชายแดนภาคใต้ไว้ด้วย โดยหน่วยงานทั้งหมดต้องรายงานตรงต่อพล.อ.สุรเชษฐ์ ชัยวงศ์ รมช.ศึกษาธิการ และหัวหน้าผู้แทนพิเศษของรัฐบาลในการแก้ไขปัญหาจังหวัดชายแดนภาคใต้ก่อนที่จะรายงานมายังตนตามลําดับเพื่อให้เกิดการบูรณาการการทํางานในพื้นที่และแก้ไขปัญหาได้อย่างพร้อมสรรพ
จับมือท้องถิ่นจัดอาหารกลางวันให้โรงเรียน
รมว.ศึกษาธิการ กล่าวต่อว่า ที่ประชุมคณะรัฐมนตรีในวันนี้ (16 พ.ค.2561) ได้มีสมัชชาสุขภาพจังหวัดสุรินทร์รายงานเสนอ ครม. เกี่ยวกับระบบการจัดการอาหารในโรงเรียนที่มีการสร้างความร่วมมือกับเทศบาล อบต. หน่วยงาน และโรงเรียนของจังหวัดสุรินทร์ในการพัฒนาเมนูอาหารในโรงเรียน โดยหน่วยงานท้องถิ่นทําหน้าที่ส่งเสริมการปลูกพืชผักและจัดหาเนื้อสัตว์เพื่อนํามาเป็นอาหารกลางวัน ส่วนฝ่ายสาธารณสุขก็เข้ามาช่วยดูแลเรื่องโภชนาการ เป็นการทํางานบูรณาการร่วมกันได้อย่างดีมาก ซึ่งพล.อ.ประยุทธ์ จันทร์โอชา นายกรัฐมนตรีต้องการให้การทํางานแบบนี้เกิดขึ้นทุกเขตทุกจังหวัด จึงถือตรงนี้เป็นนโยบายว่า ไม่ใช่จะต้องจัดซื้ออาหารกลางวันเพียงอย่างเดียว แต่ให้สร้างความร่วมมือกันกับหน่วยงานอื่น ๆ ที่เกี่ยวข้องในรูปแบบนี้ขึ้นด้วย
กําชับความร่วมมือPartnership School
ในส่วนของความคืบหน้าโครงการโรงเรียนร่วมพัฒนา (Partnership School)ซึ่งได้คัดเลือกโรงเรียนเข้าร่วมโครงการ 40 แห่ง ใน 29 จังหวัดและได้มีการประชุมคณะกรรมการโรงเรียนเป็นครั้งแรกแล้ว ได้เน้นย้ําให้ทุกหน่วยงานภาครัฐที่รับผิดชอบแสดงให้ภาคเอกชนที่มาร่วมสนับสนุนยกระดับการศึกษาได้เห็นถึงความตั้งใจในการดําเนินงานโครงการดังกล่าวอย่างต่อเนื่องเช่นกันด้วยเพราะเรื่องนี้ถือเป็นพันธสัญญาของรัฐบาลที่มุ่งมั่นผนึกกําลังร่วมกับภาคเอกชนและภาคประชาสังคม
Written byปารัชญ์ ไชยเวช,นวรัตน์ รามสูต
Photo Creditอิทธิพล รุ่งก่อน,ธนภัทร จันทร์ห้างหว้า, กิตติกร แซ่หมู่
Editorบัลลังก์ โรหิตเสถียร